**מבחן ראשון בעיתונות כתובה ומשודרת /כיתה יא' מחצית א' ,תשע"ה.**

**זמן הבחינה: שעה .בהצלחה**

**עליכם לבחור ארבע (4) שאלות מתוך שש (6)השאלות הבאות. כל תשובה נכונה תזכה ב-25 נק'.**

**1 .** **"ועדת האתיקה של הכנסת החליטה לנזוף בח"כ אריה אלדד (האיחוד הלאומי-מפד"ל), לאחר שבדיון במליאת הכנסת לפני כחודש הכריז שלראש הממשלה "יש דם על הידיים"...**

**"...כיוון שממילא דנים כבר בשאלה הנכבדה הזו", אמר אלדד במליאה, "אני מציע עוד קריטריון אחד למונח 'דם על הידיים' - מי שתגבר ביודעין ארגון טרור רצחני, באופן שהוסיף מאות לוחמים לשורותיו, וצייד אותם בנשק ובתחמושת, יש לו דם על הידיים. לראש ממשלת ישראל אהוד אולמרט יש דם על הידיים - דמם של הנרצחים בפיגועי הטרור הוא גם עליו". (Y NET)**

1. הסבירו מהי **הסתה**? מה צריך להוכיח לבית המשפט כדי להאשים אדם בהסתה (שני תנאים)? (15נק')
2. הסבירו האם בדבריו של ח"כ אלדד יש דברי הסתה או שדבריו לגיטימיים במסגרת חופש הביטוי? (10 נק')

**2. בחודש ספטמבר 2008 נהרגו הוריה של נופר שמעוני בתאונת דרכים קטלנית. נופר עצמה נפצעה וחולצה מהרכב. בבית החולים המתינו לה צלמי העיתונות, ולמרות בקשותיה הם צילמו אותה ופרסמו את תמונותיה כשהיא פצועה והמומה מהתאונה הקשה.**

א. הציגו את ההגדרה לחדירה לפרטיות (הגדרה מדויקת . ארבעה סעיפים מתוך חמישה) עפ"י החוק . (15 נק')

ב. נופר תבעה את מערכת העיתון שפרסמה את תמונותיה. הסבירו האם נופר שמעוני יכולה לזכות בתביעת חדירה לפרטיות עפ"י החוק ? (10 נק')

**3. עיתונאי חושף כי ראש-עיר מימן את שהות בנו בחו"ל, בכספי משרדו (על חשבון הציבור). העיתונאי מפרסם את הדבר בעיתון. ראש העיר תובע את העיתון בגין הוצאת דיבה.**

א. מהם 2 הערכים שמתנגשים עפ"י המתואר בפתיח? (5 נק')

ב. הסבירו מהו "חוק לשון הרע" (עפ"י ההגדרה המדויקת)? והאם ראש העיר יוכל לתבוע את העיתון עפ"י ההגדרה לעבירת לשון הרע (עפ"י החוק)?מדוע? ( 20 נק')

**4. "כ-10 רקטות קסאם וכשתי פצצות מרגמה נורו אתמול מרצועת עזה לעבר הנגב המערבי - הרקטות נפלו בשטחים פתוחים באזור שדרות ובאזור זיקים מדרום לאשקלון, לא היו נפגעים ולא נגרם נזק. מוקדם יותר, חיל האוויר תקף חוליית משגרי קסאמים בצפון רצועת עזה. דובר צה"ל דיווח על פגיעה במטרה. בעיר אשקלון נרשם אתמול שקט יחסי - ולא נורו טילים" (יובל אזולאי, "הארץ")**

1. כתבו מהו חוק הצנזורה הצבאית?( מהם סמכויות צנזור ומהם המגבלות עליו)? (15 נק')
2. הסבירו האם עפ"י הפתיח התקשורת עברה עבירת צנזורה בדיווחים שלה על נפילת רקטות? (10 נק')

**5. פרשת "אייל גולן והקטינות"** [**התפוצצה בקול רעש גדול ביום רביעי**](http://www.mako.co.il/entertainment-celebs/local/Article-d03df6980925241004.htm) **שעבר כשצו איסור פרסום הוטל על כל פרטי הפרשה. החשד: זמר מפורסם קיים יחסי מין עם קטינות ועישן איתן סמים במה שכונה "מסיבות חשק".**

**שמו של הזמר המפורסם דלף מהר מאוד לרשת כאשר הבלוגר עומרי חיון (באתר האינטרנט שלו) הגדיל לעשות ופרסם בניסוח עובדתי את שמו של גולן כזמר המפורסם שקיים יחסי מין עם קטינות. גולן לא נשאר חייב** [**ושיגר אל הבלוגר באמצעות עורך דינו שני מכתבי התראה**](http://www.mako.co.il/entertainment-celebs/local/Article-7e134c2cf2a6241006.htm) **לפני תביעת לשון הרע.**

1. הסבירו מהו "צו איסור פרסום" ועל איזה ערך הוא בא להגן ? הסבירו האם עומרי הפר את הצו עפ"י החוק? (15 נק')
2. מה עומרי חיון יוכל לטעון **להגנתו** בתביעת לשון הרע מצד אייל גולן? (10 נק')

6**. ענו על 3 (שלוש) שאלות קצרות מבין 5 (חמש) השאלות הבאות.(25 נק')**

א. מהי עבירת סוביודיצה?

ב. מהו בג"ץ "קול העם" ?

ג. הסבירו את ההצדקה לחופש הביטוי – "יציבות חברתית".

ד. הסבירו שני היבטים ל"חופש העיתונות".

ה. הסבירו את ההצדקה לחופש הביטוי – "ההליך הדמוקרטי".

**בהצלחה**